Diari Oficial de la Generalitat Valenciana


Sumari del DOGV 2150, del 23-11-1993 (1993/829820)

DECRET 205/1993, de 9 de novembre, del Govern Valencià, pel qual s'acorda la reversió a l'Ajuntament de València del pavelló d'esports Font de Sant Lluís a València.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/11/09/205/dof/vci/html**

### Dades del document

Número de DOGV
:   2150

Data del DOGV
:   23-11-1993

Secció del DOGV
:   DISPOSICIONS GENERALS

Número del document
:   1993/829820


Data del document
:   09-11-1993

Organisme emissor
:   Conselleria d'Economia i Hisenda

Tipus de document
:   Decret

Decret 205/1993, de 9 de novembre, del Govern Valencià, pel qual s'acorda la reversió a l'Ajuntament de València del pavelló d'esports Font de Sant Lluís a València.  
Mitjançant escriptura atorgada el 10 d'agost de 1973, davant el Sr. Francisco Ramón Grima Reig, actuant en substitució del Sr. Ulpiano Martínez Moreno, l'Ajuntament de, València va cedir, per termini de 49 anys i sis mesos, al Movimiento Nacional, en règim de concessió, uns terrenys situats en el polígon Font de Sant Lluís (actualment av. Germans Maristes) de València, de 12.325 m2 de superfície, destinats a la construcció, per la Delegació Nacional d'Educació Física i Esports, d'un pavelló cobert i altres instal·lacions esportives.  
Construïdes les instal·lacions esmentades, foren transferides per l'Estat a la Generalitat Valenciana mitjançant el Reial Decret 4099/1982, de 29 de desembre.  
A instàncies de l'Ajuntament de València, el 30 de desembre de 1983, la Conselleria de Cultura, Educació i Ciència sol·licità la desafectació de l'immoble, a efectes d'efectuar-ne la cessió a la corporació municipal.  
Mitjançant el Decret 9/1984, de 23 de gener, el Govern Valencià va efectuar la cessió d'ús de les instal·lacions esmentades, per termini de 20 anys, a l'Ajuntament de València.  
Per tal de regularitzar l'actual situació d'ocupació dels locals assenyalats, l'Ajuntament de València, en sessió plenària del dia 18 de juny de 1993, acordà sol·licitar a la Generalitat Valenciana la cessió anticipada de l'immoble, i també les instal·lacions esportives que hi ha.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià autoritzar la cessió anticipada de l'immoble a l'Ajuntament de València.  
Per això, a proposta del Conseller d'Economia i Hisenda, amb la deliberació prèvia del Govern Valencià en la reunió del dia 9 de novembre de 1993,  
DECRETE  
Article primer  
Autoritzar la cessió anticipada a favor de l'Ajuntament de València, de l'immoble situat en el polígon Font de Sant Lluís, actualment av. Germans Maristes, de València, de 12.325 m2 de superfície.  
Article segon  
Donar de baixa en l'Inventari General de Béns i Drets de la Generalitat Valenciana, on, consta amb el núm. A02/46/250/0036, el dret que es tenia sobre l'esmentat immoble.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 9 de novembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTINEZ ESTEVEZ


Còpia Permalink ELI